Søndag eftermiddag gik der brand i en ældre bygning ved Torstedvej i Suldrup. Der var gået i ild i taget, da man var ved at brænde nyt pap på taget. Nordjyllands Politi fik anmeldelsen klokken 15.52. Lejlighederne under taget blev under slukningen af ildebranden ramt af vandskader. Personerne, der stod for at brænde nyt pap på taget, blev sigtet for at overtræde beredskabsloven. - De sigtede får en bøde for ikke at tage de rette sikkerhedshensyn, der skal tages ved at udføre et sådan stykke arbejde, siger vagtchef ved Nordjyllands Politi, Per Vagn Nielsen.
Flere lejligheder fik vandskader, efter der søndag eftermiddag gik ild i et tag i Suldrup.